ไทยป่วย “โควิด” เพิ่ม 6 ราย มาจาก 5 ประเทศ ดันยอดป่วยสะสม 3,634 คน
ไทยป่วย "โควิด" เพิ่ม 6 ราย มาจาก 5 ประเทศ ดันยอดป่วยสะสม 3,634 คน
ไทยป่วย "โควิด" เพิ่ม 6 ราย มาจาก 5 ประเทศ ดันยอดป่วยสะสม 3,634 คน
10 ต.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ประจำวันที่ 10 ต.ค.63 เมื่อเวลา 11.00 น. ระบุ ประเทศไทยพบผู้ติดเชื้อโควิด-19 รายใหม่เพิ่ม 6 ราย เป็นผู้ที่เดินทางมาจากต่างประเทศ และเข้าพักยังสถานที่เฝ้าระวังที่รัฐจัดให้ หรือ State Quarantine
ทั้งนี้ ทำให้จำนวนผู้ติดเชื้อยืนยันสะสม เพิ่มเป็น 3,634 ราย เป็นผู้ติดเชื้อในประเทศ 2,445 ราย​ และผู้ที่เดินทางมาจากต่างประเทศ เข้าพัก State Quarantine 696 ราย มีผู้ที่รักษาหายเพิ่ม 4 ราย รักษาหายแล้วรวม 3,445 ราย ยังรักษาอยู่ 130 ราย ไม่มีผู้เสียชีวิต จำนวนเสียชีวิตรวม ยังคงที่ 59 ราย
สำหรับผู้ติดเชื้อรายใหม่ รายแรกเป็นผู้ที่เดินทางมาจากญี่ปุ่น เป็นเพศชาย สัญชาติญี่ปุ่น อายุ 57 ปี อาชีพพนักงานบริษัท วันที่ 1 ต.ค. มีอาการไอ ปวดศรีษะ ผลตรวจพบเชื้อ
รายที่ 2 มาจากสหราชอาณาจักร เป็นหญิงไทย อายุ 32 ปี ตรวจหาเชื้อ วันที่ 8 ต.ค. ผลพบเชื้อ ไม่มีอาการ
รายที่ 3 มาจากเยอรมนี เป็นเพศชาย สัญชาติเยอรมนี อายุ 53 ปี อาชีพพนักงานบริษัท ตรวจหาเชื้อ วันที่ 8 ต.ค. ผลพบเชื้อ ไม่มีอาการ
รายที่ 4 มาจากคูเวต เป็นชายไทย อายุ 34 ปี อาชีพพนักงานนวด ก.ย.63 มีอาการไอ และเจ็บคอ 4 พ.ค. ผลพบเชื้อ
รายที่ 5 และ 6 มาจากอินเดีย โดยรายที่ 5 เป็นหญิงสัญชาติอินเดีย อายุ 31 ปี เดินทางมาพร้อมบุตร ตรวจหาเชื้อครั้งแรก วันที่ 30 ก.ย. ผลไม่พบเชื้อ ตรวจหาเชื้อครั้งที่ 2 วันที่ 8 ต.ค. ผลพบเชื้อ ไม่มีอาการ
ส่วนรายที่ 6 เป็นชายอินเดีย อายุ 36 ปี อาชีพพนักงานบริษัท มีประวัติติดเชื้อโควิด เมื่อเดือน ส.ค. ตรวจหาเชื้อครั้งที่ 1 วันที่ 25 ก.ย. ผลไม่พบเชื้อ ตรวจครั้งที่ 2 วันที่ 2 ต.ค. ผลไม่พบเชื้อ ตรวจหาเชื้อครั้งที่ 3 วันที่ 8 ต.ค. ผลพบเชื้อ ไม่มีอาการ